钦定古今图书集成/明伦汇编/氏族典/第160卷 > 韩湘
## 钦定古今图书集成/明伦汇编/氏族典/第160卷 > 韩湘

按《青琐高议》：“湘字清夫，文公侄也。落魄不羁，公勉之
学，乃笑作诗，有‘能开顷刻花’之句。公曰：‘汝能夺造化
开花乎’？湘遂聚土覆盆，良久曰：‘花已发矣’。举盆乃碧
花二朵，叶间有小金字，乃诗一联云：‘云横秦岭家何
在，雪拥蓝关马不前’。公未晓其诗意，湘曰：‘事久可验’。
公后贬潮阳，途有一人冒雪而来，乃湘也。湘曰：‘公忆
花上句乎。乃今日事也’。”